Karli Luik
Karli Luik (sündinud 19. detsembril 1977 Tartus) on eesti arhitekt. Karli Luik lõpetas Hugo Treffneri Gümnaasiumi aastal 1996. Ta on lõpetanud Eesti Kunstiakadeemia arhitektuurimagistrina aastal 2003 ning täiendanud ennast Kesk-Euroopa Ülikoolis Ungaris. Aastast 2014 on Karli Luik Eesti Kunstiakadeemia arhitektuuri- ja linnaplaneerimise eriala doktorant. Aastal 2004 asutas Karli Luik koos Maarja Kase ja Ralf Lõokesega arhitektuuribüroo Salto, kust lahkus 2014. Aastal 2017 rajas Karli Luik koos Johan Taliga arhitektuuribüroo Molumba. Karli Luik on saanud preemiaid enam kui viiekümnel arhitektuurikonkursil. Karli Luik on Eesti Arhitektide Liidu liige ning omab arhitekt-ekspert, tase 8 kutset.